**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Ing. Peter Plunár, telefón: +421 (0)2 5950 2212, +421 (0)903 506 237, e-mail: plunar.peter@dpb.sk, kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: [krajcovicova.zuzana@dpb.sk](mailto:krajcovicova.zuzana@dpb.sk) (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu Bratislava I, oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: +421 [doplniť], e-mail: [u[doplniť]](file:///\\centrala.dpb.sk\data\VO\Súťaže%202020\1.%20CP_2020\55_Renovácia%20historického%20vozidla%20Praga%20RN\Zmluva\uctovnik@hadvoservis.sk), kontaktná osoba pre zmluvné veci: [doplniť], telefón: +421 [doplniť], e-mail: [doplniť] (ďalej len „**Zhotoviteľ**”) na druhej strane.

**Vzhľadom k tomu, že:**

1. Objednávateľ má záujem o vykonanie diela – renováciu historického vozidla, za účelom čoho realizoval verejné obstarávanie označené interným číslom PL 01/2022 „**Renovácia historického autobusu IKARUS 280.08**“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] na predmet zákazky“;
2. Zhotoviteľ sa stal úspešným uchádzačom verejného obstarávania na predmet zákazky PL 01/2022 **Renovácia historického autobusu IKARUS 280.08**“; a
3. Zmluvné strany majú záujem upraviť si vzájomné práva a povinnosti súvisiace s vykonaním diela;

**DOHODLO sa nasledovné**:

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena za Dielo** znamená odplatu za vykonanie Diela v celkovej výške [doplniť] **EUR (slovom:** [doplniť]  **eur) bez DPH**, pričom jednotkové ceny sú uvedené v Prílohe 2 Zmluvy;
3. **Dielo** znamená renovácia historického autobusu IKARUS 280.08, s cieľom kompletizácie vozidla do historicky „autentickej“ podoby a prevádzkyschopného (pojazdného) stavu, ktorá je bližšie špecifikovaná v Prílohe 1 Zmluvy;
4. **Miesto plnenia** znamená miesto vykonania Diela Zhotoviteľom na adrese [doplniť] ;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Preberací protokol** znamená protokol o odovzdaní a prevzatí Diela za podmienok špecifikovaných v článku 4 Zmluvy a podpísaný oprávnenými zástupcami Zmluvných strán;
9. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
10. **Subdodávateľ** znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená vykonaním časti Diela, pričom zoznam Subdodávateľov je uvedený v Prílohe 3 Zmluvy
11. **Vozidlo** znamená autobus IKARUS 280.08;
12. **Zmluvná strana** znamená Objednávateľ a/alebo Zhotoviteľ; a
13. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
    1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
14. **Predmet Zmluvy**
15. Predmetom Zmluvy je záväzok:
16. Zhotoviteľa vykonať pre Objednávateľa Dielo; a
17. Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou.

1. Dielo bude vykonané na základe písomnej objednávky. Objednávka bude podkladom pre fakturáciu podľa článku 5 Zmluvy. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
2. **podmienky VYKONANIA DIELA** 
   1. Zhotoviteľ sa zaväzuje vykonať Dielo podľa technickej špecifikácie uvedenej v prílohe 1 Zmluvy a riadne odovzdať Dielo Objednávateľovi **do 8 (ôsmich) mesiacov** odo dňa potvrdenia objednávky podľa článku 2 bodu 2.2 Zmluvy, pokiaľ sa Zmluvné strany nedohodnú inak.
   2. Objednávateľ na vlastné náklady zabezpečí odvoz Vozidla z Miesta plnenia a do Miesta plnenia, o čom Zmluvné strany spíšu preberací protokol podpísaný oprávnenými zástupcami Zmluvných strán.
   3. Východiskovými podkladmi k vykonaniu Diela sú technická špecifikácia uvedená v Prílohe 1 Zmluvy a cenová kalkulácia uvedená v Prílohe 2 Zmluvy.
   4. Zhotoviteľ sa zaväzuje vykonať Dielo vo vlastnom mene, na vlastnú zodpovednosť podľa požiadaviek Objednávateľa v zmysle objednávky a za podmienok stanovených v Zmluve. Zhotoviteľ potvrdzuje, že bol oboznámený so zámerom Objednávateľa, a že je oboznámený s podmienkami, za ktorých má Dielo vykonať.
   5. Zhotoviteľ je povinný Dielo vykonať a odovzdať v zmysle príslušných osobitných predpisov, v rozsahu a kvalite podľa Zmluvy.
   6. Zhotoviteľ je povinný v súvislosti s vykonaním Diela vyhotoviť súpis skutočne vykonaných prác a pre každý rozsah práce počet hodín práce. V prípade, že počas vykonávania Diela dôjde k navýšeniu počtu hodín práce, navýšené náklady na vykonanie Diela bude znášať Zhotoviteľ.
   7. Objednávateľ je oprávnený vykonať obhliadku stavu Diela a vyhotoviť fotodokumentáciu v ktorejkoľvek fáze vykonania Diela kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť.
   8. Zhotoviteľ je povinný počas celej doby vykonávania Diela plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
   9. Po riadnom dokončení a odovzdaní Diela Objednávateľovi Zhotoviteľ najneskôr do 2 (dvoch) Pracovných dní, ak Objednávateľ neurčí inak, predloží Objednávateľovi na odsúhlasenie súpis skutočne vykonaných prác, ktorý bude podkladom pre fakturáciu.
   10. Zmluvné strany sa zaväzujú, že počas vykonávania Diela budú navzájom spolupracovať a vyvinú súčinnosť potrebnú na to, aby bolo Dielo vykonané za podmienok stanovených Zmluvou.
3. **ODOVZDANIE A PREVZATIE DIELA**
4. Odovzdanie a prevzatie Diela sa uskutoční ihneď po jeho riadnom vykonaní v termíne podľa objednávky, najneskôr však do 2 (dvoch) Pracovných dní odo dňa riadneho dokončenia Diela, na základe výzvy Zhotoviteľa.
5. Pri odovzdaní a prevzatí Diela Zhotoviteľ Objednávateľovi predloží všetku dokumentáciu, ktorá je potrebná na prevzatie a na užívanie Diela.
6. O prevzatí Diela Objednávateľom Zmluvné strany vyhotovia Preberací protokol. Podpísaním Preberacieho protokolu bez výhrad oprávnenými zástupcami Zmluvných strán je preberacie konanie ukončené a Dielo sa bude považovať za riadne vykonané a odovzdané Objednávateľovi. Podpísanie Preberacieho protokolu bez výhrad oprávňuje Zhotoviteľa predložiť Objednávateľovi faktúru na zaplatenie Ceny za Dielo v súlade s článkom 5 Zmluvy. Vlastnícke právo a nebezpečenstvo škody prechádza na Objednávateľa okamihom riadneho prevzatia Diela bez výhrad Objednávateľom.
7. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, alebo účelu Zmluvy.
8. V prípade, ak Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.
9. Zhotoviteľ je povinný odstrániť bez zbytočného odkladu prípadné vady Diela, ktoré Objednávateľ nezistil pri preberacom konaní, aj po termíne splnenia všetkých záväzkov.
10. **CENA ZA DIELO A PLATOBNÉ PODMIENKY**
11. Objednávateľ sa zaväzuje Zhotoviteľovi za Dielo zaplatiť Cenu za Dielo. Cena za Dielo je stanovená na základe vzájomne odsúhlaseného rozpočtu vyjadreného v cenovej kalkulácií podľa Prílohy 2 Zmluvy. Cena za Dielo je konečná a možno ju meniť len na základe písomnej dohody Zmluvných strán, pričom Zmluvné strany sa môžu dohodnúť na zálohovej platbe. Pri dani z pridanej hodnoty sa bude postupovať podľa osobitných predpisov.
12. Objednávateľ sa zaväzuje uhradiť Zhotoviteľovi Cenu za Dielo na základe faktúry vystavenej po riadnom dokončení a odovzdaní Diela podľa článku 4 bod 4.3 Zmluvy. Zhotoviteľ vystaví Objednávateľovi faktúru a doručí ju Objednávateľovi najneskôr do 3 (troch) Pracovných dní odo dňa podpisu Preberacieho protokolu.
13. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a k faktúre bude pripojená objednávka a Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
14. Cena za Dielo je splatná do **60 (šesťdesiat) dní** odo dňa doručenia faktúry. Ak deň splatnosti Ceny za Dielo pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
15. Cena za Dielo sa považuje za zaplatenú dňom odpísania fakturovanej sumy vo výške Ceny za Dielo z účtu Objednávateľa na účet Zhotoviteľa uvedený v záhlaví Zmluvy.
16. **ZODPOVEDNOSŤ ZA VADY DIELA, ZÁRUKA A ZÁRUČNÁ DOBA**
    1. Zhotoviteľ poskytuje na Dielo záruku **12 (dvanásť) mesiacov**, pričom záručná doba začína plynúť odo dňa riadneho odovzdania a prevzatia Diela podľa článku 4 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele.
    2. Zhotoviteľ poskytuje na karosériu Vozidla záruku **24 (dvadsaťštyri) mesiacov**, pričom záručná doba začína plynúť odo dňa riadneho odovzdania a prevzatia Diela podľa článku 4 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele.
    3. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce osobitným predpisom a slovenským technickým normám, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
    4. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.
    5. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady Diela počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
    6. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady Diela nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Diela Zhotoviteľ.
    7. Zhotoviteľ je povinný začať s odstraňovaním vád Diela bezodkladne, najneskôr však do 2 (dvoch) Pracovných dní odo dňa doručenia písomnej reklamácie Objednávateľa Zhotoviteľovi. Lehotu na odstránenie vád Diela určí Objednávateľ písomne, pričom Zhotoviteľ je povinný odstrániť vady Diela v dohodnutej lehote, inak do 20 (dvadsať) Pracovných dní odo dňa doručenia písomnej reklamácie Objednávateľa Zhotoviteľovi.
    8. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa tohto článku bodu 6.7 Zmluvy, je Objednávateľ oprávnený tieto vady Diela sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád Diela. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
    9. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
    10. Zmluvné strany sa dohodli, že zodpovednosť za vady Diela sa ďalej spravuje príslušnými ustanoveniami Obchodného zákonníka.
17. **SUBDODÁVATELIA**
18. Každá zmluva, na základe ktorej Zhotoviteľ poverí tretiu stranu vykonaním časti Diela sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorý by mal vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
19. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
20. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal vykonávať časť Diela vykonávaného týmto Subdodávateľom.
21. Časť Diela, ktorého vykonávaním poveril Zhotoviteľ na základe zmluvného vzťahu Subdodávateľa, nesmie byť zverená Subdodávateľom tretej osobe.
22. Každé poverenie tretej strany vykonaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
23. **SANKCIE**
24. Objednávateľ je oprávnený uplatňovať si zmluvnú pokutu vo výške 100 EUR (slovom: sto eur) za každý deň omeškania, ak je Zhotoviteľ v omeškaní s termínom vykonania Diela podľa objednávky v dôsledku ním zanedbaných povinností. Tým nie je dotknuté právo Objednávateľa na náhradu škody.
25. Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy Ceny za Dielo za každý deň omeškania, ak je Objednávateľ v omeškaní s úhradou fakturovanej sumy Ceny za Dielo.
26. V prípade omeškania Zhotoviteľa s odstraňovaním vád Diela v záručnej dobe podľa článku 6 Zmluvy, je Objednávateľ oprávnený uplatňovať si zmluvnú pokutu vo výške 50 EUR (slovom: päťdesiat eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
27. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Zhotoviteľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
28. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bodu 8.1 a/alebo bodu 8.3 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Zhotoviteľovi.
29. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
30. Objednávateľ si v prípade nároku na náhradu škody môže škodu odpočítať z čiastky splatnej v prospech Zhotoviteľa.
31. **VYHLÁSENIA A ZÁRUKY**
    1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:

1. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, v prípade, že sa naňho registračná povinnosť vzťahuje;
4. uzatvorenie alebo plnenie Zmluvy s Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
   1. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 9.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
   2. Porušenie povinnosti Zhotoviteľa spôsobené nepravdivosťou alebo neúplnosťou niektorého z vyhlásení uvedených v tomto článku bod 9.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   3. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
9. **KOMUNIKÁCIA ZMLUVNÝCH STRÁN**
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
10. v deň doručenia zásielky, ak bola zásielka doručená osobne alebo kuriérskou službou; alebo
11. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
12. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
    1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
13. **TRVANIE A ZÁNIK ZMLUVY**
    1. Zmluva sa uzatvára na dobu určitú, a to **do splnenia všetkých záväzkov Zmluvných strán vyplývajúcich zo Zmluvy.**
    2. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 10.1 Zmluvy, a to písomným odstúpením od Zmluvy za podmienok dohodnutých v Zmluve alebo písomnou dohodou Zmluvných strán.
    3. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
    4. Za podstatné porušenie Zmluvy Objednávateľ považuje prípady, ak Zhotoviteľ:
14. nedodrží termín vykonania Diela podľa objednávky;
15. nevykonáva Dielo riadne a v rozsahu dohodnutom podľa Zmluvy;
16. vykonáva Dielo spôsobom, ktorý je v rozpore so Zmluvou, s osobitnými predpismi a/alebo slovenskými technickými normami a/alebo pri vykonávaní Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
17. preukázateľne dodá nekvalitné Dielo, ktoré nezodpovedá účelu Zmluvy; a/alebo
18. nevybaví reklamáciu v súlade s článkom 6 Zmluvy.
    1. Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
    2. Za podstatné porušenie Zmluvy Zhotoviteľ považuje prípad, ak Objednávateľ opakovane neposkytne Zhotoviteľovi súčinnosť podľa článku 3 bodu 3.10 Zmluvy, a ak Objednávateľ nezjedná nápravu ani po výzve Zhotoviteľa, v ktorej Zhotoviteľ poskytne dodatočnú primeranú lehotu k náprave a/alebo určené opatrenia k náprave.
    3. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy alebo oznámené podľa článku 10 bod 10.3 Zmluvy.
    4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
    5. Odstúpením od Zmluvy Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Zhotoviteľ nárok na úhradu príslušnej časti Ceny za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Zhotoviteľa, prípadne do doby ich vysporiadania je oprávnený zadržať neuhradené platby.
    6. Zmluvné strany sa dohodli, že Zmluva zaniká aj na základe písomnej dohody Zmluvných strán.
19. **ZÁVEREČNÉ USTANOVENIA**
    1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
    2. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
    3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
    4. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
    5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
    6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
    7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
    8. Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
    9. Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Zhotoviteľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
    10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
    11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
    12. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
    13. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopis.

Prílohy: Príloha 1: Špecifikácia Diela

Príloha 2: Cenová kalkulácia

Príloha 3: Zoznam Subdodávateľov

**PRÍLOHA 1**

1. **ŠPECIFIKÁCIA DIELA**

**Technické parametre:**

Dĺžka: 16500 mm

Šírka: 2500 mm

Výška: 3040 mm

Počet dverí: 4

Počet miest na sedenie: 39 + 1

Počet miest na státie: 110

Pohotovostná hmotnosť: 12500 kg

Motor: Rába-MAN D2356 HM6UT

Prevodovka: Csepel ZF S6-90U-734

Nápravy: A: Rába MVG 832

B: Rába MVG 118

C: Rába MVG 832

Max. rýchlosť: 63 km/h

Pneumatiky: 295/80 R22,5

Cieľom projektu je zrenovovať historický autobus Ikarus 280.08, ktorý bol do dopravného podniku dodaný v roku 1987 a v uliciach Bratislavy premával do roku 2003.

Požiadavky na materiál a práce sú uvedené v Prílohe 2 Zmluvy.

**Ostatné požiadavky:**

* Objednávateľ od Zhotoviteľa požaduje predložiť rozpis a harmonogram prác a v cenovej ponuke uviesť pre každý rozsah práce počet hodín práce, sadzbu za 1 hodinu práce a výslednú cenu práce
* Zhotoviteľ na vlastné náklady a vo vlastnej réžii zabezpečí:

1. čalúnnický materiál
2. čalúnnické práce na sedačkách
3. sfunkčnenie motora a prevodovky, montáž požadujeme zabezpečiť dodávateľom
4. podlahovú krytinu peniažkovú, hladkú a zváraciu šnúru (Taurus Techno, guma metro)
5. plechy na schody
6. materiál na sololity a záveterníky
7. dyha do hliníkových líšt (hnedá úzka, široká a biela úzka)
8. vzduchové trubky medené, spojovací a pomocný materiál (aj na hydrauliku posilňovača riadenia)
9. gumové profily podľa potreby
10. hliníkové lišty vonkajšie, gumové profily a koncovky podľa potreby
11. vonkajšie svetlá výstrahy „NENASTUPOVAŤ“ a „mištičky“ pod svetlá s montážou u obstarávateľa
12. hliníkové lišty okolo dverí
13. okná podľa potreby
14. sedadlo vodiča
15. manometre vzduchu
16. posilňovač riadenia a čerpadlo posilňovača riadenia

**PRÍLOHA 2**

**KALKULÁCIA MATERIÁLU A PRÁCE**

**Kalkulácia materiálu:**

|  |  |  |  |  |  |
| --- | --- | --- | --- | --- | --- |
| **P.č.** | **Popis** | **MJ** | **Počet MJ** | **Cena za MJ v EUR bez DPH** | **Cena spolu v EUR bez DPH** |
| 1. | [doplniť] | [doplniť] | [doplniť] | [doplniť] | [doplniť] |
| 2. | [doplniť] | [doplniť] | [doplniť] | [doplniť] | [doplniť] |
| 3. | [doplniť] | [doplniť] | [doplniť] | [doplniť] | [doplniť] |
| 4. | [doplniť] | [doplniť] | [doplniť] | [doplniť] | [doplniť] |
| 5. | [doplniť] | [doplniť] | [doplniť] | [doplniť] | [doplniť] |
| 6. | [doplniť] | [doplniť] | [doplniť] | [doplniť] | [doplniť] |
| 7. | [doplniť] | [doplniť] | [doplniť] | [doplniť] | [doplniť] |
| 8. | [doplniť] | [doplniť] | [doplniť] | [doplniť] | [doplniť] |
| 9. | [doplniť] | [doplniť] | [doplniť] | [doplniť] | [doplniť] |
| 10. | [doplniť] | [doplniť] | [doplniť] | [doplniť] | [doplniť] |
| **Spolu:** | | | | | [doplniť] |
|  |  |  |  |  |  |
| **Kalkulácia práce:** | |  |  |  |  |
| **P.č.** | **Popis** | **MJ** | **Počet MJ** | **Cena za MJ v EUR bez DPH** | **Cena spolu v EUR bez DPH** |
| 1. | Kompletné očistenie a odstrojenie vozidla (šetrne, za účelom prípadného zachovania a spätnej montáže niektorých prvkov po repasácii a ošetrení) | hod | [doplniť] | [doplniť] | [doplniť] |
| 2. | Otryskanie skeletu | hod | [doplniť] | [doplniť] | [doplniť] |
| 3. | Vyvarenie rámu a skeletu + nové oplechovanie | hod | [doplniť] | [doplniť] | [doplniť] |
| 4. | Ošetrenie rámu a skeletu protikoróznou ochranou a povrchovou úpravou | hod | [doplniť] | [doplniť] | [doplniť] |
| 5. | Výmena a montáž vzduchového potrubia a vzduchových komponentov vrátane brzdových valcov (od dodávateľa požadujeme zabezpečenie a výmenu plastových trubiek, obstarávateľ vo svojej réžii zabezpečí medené trubky) | hod | [doplniť] | [doplniť] | [doplniť] |
| 6. | Výmena vodného a hydraulického potrubia (obstarávateľ zabezpečí medené trubky) | hod | [doplniť] | [doplniť] | [doplniť] |
| 7. | GO náprav A, B, C | hod | [doplniť] | [doplniť] | [doplniť] |
| 8. | Doplnenie chladiča vrátane žalúzií | hod | [doplniť] | [doplniť] | [doplniť] |
| 9. | Výmena tlmičov a vzduchových mechov vypruženia | hod | [doplniť] | [doplniť] | [doplniť] |
| 10. | Repasácia vzpier uloženia náprav | hod | [doplniť] | [doplniť] | [doplniť] |
| 11. | Výmena guľových čapov riadenia prednej a natáčania zadnej nápravy | [doplniť] | [doplniť] | [doplniť] | [doplniť] |
| 12. | Oprava uloženia točne, točne samotnej, stredového rámu točne a tlmičov točne (prípadne výmena tlmičov točne) | [doplniť] | [doplniť] | [doplniť] | [doplniť] |
| 13. | Výmena elektroinštalácie a všetkých dostupných elektrokomponentov (prípadne repasácia niektorých elektrokomponentov) | [doplniť] | [doplniť] | [doplniť] | [doplniť] |
| 14. | Položenie podlahy z vodeodolnej preglejky (na spojoch použiť zámky a medzi doskami a rámom podklad IPA, príp. iný) | [doplniť] | [doplniť] | [doplniť] | [doplniť] |
| 15. | Nalepenie pôvodnej podlahovej čiernej krytiny (hladká a vzor malé krúžky; vzorom je pôvodne dochované rozloženie) | [doplniť] | [doplniť] | [doplniť] | [doplniť] |
| 16. | Montáž pôvodných schodov a pôvodné olištovanie (výrobu, resp. repasáciu schodov zabezpečí obstarávateľ) | [doplniť] | [doplniť] | [doplniť] | [doplniť] |
| 17. | Výmena, príp. repasácia vykurovacích radiátorov, bufíkov a ventilátorov kúrenia | [doplniť] | [doplniť] | [doplniť] | [doplniť] |
| 18. | Komaxitovanie zádržných tyčí a rámov sedačiek a ich montáž | [doplniť] | [doplniť] | [doplniť] | [doplniť] |
| 19. | Montáž sedadiel v salóne (obstarávateľ zabezpečí prečalúnenie vo svojej réžii) | [doplniť] | [doplniť] | [doplniť] | [doplniť] |
| 20. | Lakovanie vozidla podľa vzoru r. 1987 a požiadaviek DPB | [doplniť] | [doplniť] | [doplniť] | [doplniť] |
| 21. | Montáž bočného a stropného obloženia podľa vzoru r. 1987 a záveterníkov rovnakého vzoru | [doplniť] | [doplniť] | [doplniť] | [doplniť] |
| 22. | Repasácia, príp. výmena a pretesnenie okien a ich montáž s výmenou všetkých gumových profilov | [doplniť] | [doplniť] | [doplniť] | [doplniť] |
| 23. | Výroba a olištovanie podlahových deklov | [doplniť] | [doplniť] | [doplniť] | [doplniť] |
| 24. | Repasácia strešných vetrákov a mechanizmov strešných vetrákov | [doplniť] | [doplniť] | [doplniť] | [doplniť] |
| 25. | Repasácia kabíny vodiča | [doplniť] | [doplniť] | [doplniť] | [doplniť] |
| 26. | Montáž sedadla vodiča | [doplniť] | [doplniť] | [doplniť] | [doplniť] |
| 27. | Kompletizácia panela vodiča so všetkými ovládacími a diagnostickými prvkami | [doplniť] | [doplniť] | [doplniť] | [doplniť] |
| 28. | Otryskanie, vyvarenie, lakovanie a pretesnenie dverí a zasklenie okienok | [doplniť] | [doplniť] | [doplniť] | [doplniť] |
| 29. | Výmena, príp. repasácia pohonov dverí | [doplniť] | [doplniť] | [doplniť] | [doplniť] |
| 30. | Výmena vzduchojemov | [doplniť] | [doplniť] | [doplniť] | [doplniť] |
| 31. | Montáž popisov a osadenie nálepiek vzor Československo | [doplniť] | [doplniť] | [doplniť] | [doplniť] |
| 32. | Zabezpečenie kabeláže pre signalizáciu „Nenastupovať“ pri dverách z vonku | [doplniť] | [doplniť] | [doplniť] | [doplniť] |
| 33. | Osadenie akumulátorov 2x 180Ah | [doplniť] | [doplniť] | [doplniť] | [doplniť] |
| 34. | Repasácia a montáž pôvodného lištovania v exteriéri a interiéri vrátane montáže pôvodných okrasných bužíriek a dýh, ktoré zabezpečí obstarávateľ | [doplniť] | [doplniť] | [doplniť] | [doplniť] |
| 35. | Vyspravenie všetkých kastlíkov vrátane dvierok a zámkov | [doplniť] | [doplniť] | [doplniť] | [doplniť] |
| 36. | Vyspravenie nádrží na naftu a repasácia naftového okruhu | [doplniť] | [doplniť] | [doplniť] | [doplniť] |
| 37. | Výmena vzduchového filtra | [doplniť] | [doplniť] | [doplniť] | [doplniť] |
| 38. | Montáž držiakov zrkadiel, roletiek a tabúľ linkového vedenia | [doplniť] | [doplniť] | [doplniť] | [doplniť] |
| 39. | Výmena prechodového mechu | [doplniť] | [doplniť] | [doplniť] | [doplniť] |
| 40. | Repasácia kardanu, uloženie motora a zavesenie prevodovky | [doplniť] | [doplniť] | [doplniť] | [doplniť] |
| **Spolu:** | | | | | [doplniť] |

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Milan Donoval
2. Funkcia: podpredseda predstavenstva – CTO
3. V Bratislave dňa \_\_\_\_\_\_\_\_\_\_\_\_\_\_

[doplniť]

1. Meno: [doplniť]
2. Funkcia: [doplniť]